Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 200/13/2201	Dunajská Streda, 31.1.2014
EEČ : 2-16-25-2014

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od dňa XXXXX sa ubytovala v hoteli XXXXX februára 2013 bez zaplatenia účtu za poskytnuté služby a skonzumovanú stravu a nápoje z hotela odišla, čím spôsobila škodu spoločnosti Therma, a.s., XXXXX vo výške 386,03 eur,

lebo je trestné stíhanie neprípustné podľa § 9 odsek 1 písmeno d

Odôvodnenie:
Policajt Okresného riaditeľstva Policajného Zboru, Obvodného oddelenia PZ v Dunajskej Strede uznesením ČVS: XXXXX zo dňa 22.03.2013 podľa § 206 ods. 1 Tr. por. vzniesol obvinenie XXXXX za prečin podvodu podľa § 221 ods. 1 Tr. zák., ktorý sa mal stať na tom skutkovom základe, ako je to uvedené vo výrokovej časti tohto uznesenia.

V priebehu vyšetrovania bolo zo zabezpečených dôkazov, najmä výsluchu poškodeného a listinných dôkazov preukázané protiprávne konanie obvinenej, v dôsledku čoho jej bolo vznesené obvinenie za spáchanie vyššie uvedeného prečinu odôvodnene, avšak zo správy Matričného úradu v Spišskej Novej Vsi vyplynulo, že obvinená XXXXX zomrela dňa 23.09.2013 v Spišskej Novej Vsi, čo potvrdzuje úmrtný list.

Podľa § 215 ods. 1 písm. d) Tr. por. s poukazom na ustanovenie § 9 ods.1 písm. d) Tr. por. trestné stíhanie je neprípustné proti tomu, kto zomrel alebo bol vyhlásený za mŕtveho.  
S poukazom na vyššie uvedené skutočnosti, keďže obv. XXXXX, ktorá predmetný trestný čin spáchala, zomrela, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Kubala
prokurátor